Publication: Magyar Közlöny
Issue: MK-1999-49 (Year: 1999, Number: 49)
Era: 1990-2004
Section: 1994. évi I. törvény 3. §-ával összhangban az Európai Közösségeknek az alábbi felsorolt irányelveivel összeegyeztethető szabályozást tartalmaz:
Paragraph Index: 1059

2. § A jegyzékváltás magyar nyelvű szövege a következő: „Nagykövet Úr! Van szerencsém tudomására hozni, hogy a Magyar Köztársaság Kormánya — attól a szándéktól vezérelve, hogy megkönnyítse a Magyar Köztársaság és a Marokkói Királyság közötti utazásokat — javaslatot tesz a Marokkói Királyság Kormányának egy, a magyar állampolgárok vízummentes utazásáról, valamint a rövid tartamú látogatásra Magyarországra utazó marokkói állampolgárok vízumdíj megfizetésének kötelezettsége alóli mentesítéséről szóló Megállapodás létrehozására az alábbi feltételek mellett: Megállapodás a Magyar Köztársaság Kormánya és a Marokkói Királyság Kormánya között a magyar állampolgárok vízummentes utazásáról, valamint rövid tartamú látogatásra Magyarországra utazó marokkói állampolgárok vízumdíj megfizetésének kötelezettsége alóli mentesítéséről

Source: https://magyarkozlony.hu/hivatalos-lapok/dea1af8f4986cfa8aec35e2950bfaf3544042aee/dokumentumok/72f44c5f0d7682b4bb21b09c36edb4d333a28dc9/letoltes